Pavasaris
Pavasario saulė prašvito meiliai 
Ir juokiasi, širdį vilioja;
Iškilo į dangų aukštai vėversiai, 
Čyrena, sparneliais plasnoja.

Išaušo! išaušo! Vėjelis laukų 
Bučiuoja, gaivina krūtinę;
Pabiro, pasklido žiedai ant lankų – 
Vainikų eilė pirmutinė.

Taip giedra ir linksma! Tiek šviečia vilties! 
Vien meilę norėtum dainuoti, 
Apimti pasaulį, priglaust prie širdies, 
Su meile saldžiai pabučiuoti! 

Maironis
Eilėraščiai